<https://biramdobro.com/#/schema/person/3e8d2296197a8d930a88c30f8589fec2>
<http://schema.org/description>
"Akademik IVAN SUPIČIĆ poznati je naš muzikolog i kulturolog koji se intenzivno bavi i pitanjima kršćanske duhovnosti. Svoj prvi (sveučilišni) doktorat položio je na Sorbonni u Parizu, a drugi (viši, državni) na Sveučilištu za humanističke znanosti u Strasbourgu. Na tom je sveučilištu predavao kao redovni profesor petnaestak godina pretežno estetiku i sociologiju glazbe, slično kao – prije toga – i na Muzičkoj akademiji Sveučilišta u Zagrebu. Bio je i predsjednik Međunarodnog muzikološkog društva. Redovni je član Hrvatske akademije znanosti i umjetnosti. Obnašao je niz godina dužnost tajnika Razreda za glazbenu umjetnost i muzikologiju i člana Predsjedništva HAZU-a. Pokrenuo je 1992. pri toj ustanovi »Europski projekt« (kasnije nazvan projektom »Hrvatska i Europa«), niz monumentalnih svezaka (na hrvatskom, engleskom i francuskom jeziku) s područja povijesti, kulture, znanosti i umjetnosti u Hrvatskoj, i to s posebnim obzirom na njihovu povezanost s Europom, napose mediteranskom i zapadnom, te pripadnost njoj. Posljednjih godina sve više objavljuje studije i članke s područja odnosa kulture i kršćanske duhovnosti. Bio je glavni pokretač i višegodišnji odgovorni urednik pluridisciplinarnog časopisa za duhovna i intelektualna pitanja Nova prisutnost (2003-). Izdavačka kuća Kršćanska sadašnjost objavila mu je opsežno djelo Za univerzalni humanizam. Prema potpunijoj čovječnosti (726 str.), a Filozofsko-teološki institut DI u Zagrebu knjigu Da živimo ljubav. Od ideologije ljubavi do ljubavi same (239 str.)."
<https://biramdobro.com/nepodnosljivost-zla-i-patnje/>